Komission asetus (EY) N:o 1448/97, annettu 24 päivänä heinäkuuta 1997, neuvoston asetuksen (ETY) N:o 822/87 35, 36 ja 39 artiklassa tarkoitetuilla tislauksilla saatujen ja interventioelinten hallussaan pitämien alkoholien myyntiä koskevista yksityiskohtaisista säännöistä annetun asetuksen (ETY) N:o 377/93 muuttamisesta



Virallinen lehti nro L 198 , 25/07/1997 s. 0004 - 0006



KOMISSION ASETUS (EY) N:o 1448/97, annettu 24 päivänä heinäkuuta 1997, neuvoston asetuksen (ETY) N:o 822/87 35, 36 ja 39 artiklassa tarkoitetuilla tislauksilla saatujen ja interventioelinten hallussaan pitämien alkoholien myyntiä koskevista yksityiskohtaisista säännöistä annetun asetuksen (ETY) N:o 377/93 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87 (1), sellaisena kuin se on viimeksi muutettuna asetuksella (EY) N:o 536/97 (2), ja erityisesti sen 37 artiklan 2 kohdan ja 40 artiklan 5 kohdan, ottaa huomioon neuvoston asetuksen (ETY) N:o 822/87 35, 36 ja 39 artiklassa tarkoitetuilla tislauksilla saatujen ja interventioelinten hallussaan pitämien alkoholien myyntiä koskevista yleisistä säännöistä 12 päivänä joulukuuta 1988 annetun neuvoston asetuksen (ETY) N:o 3877/88 (3), ja erityisesti sen 2 ja 3 artiklan, sekä katsoo, että maa- ja merikuljetusten aikana sekä loppukäyttöä edeltävien jalostustoimenpiteiden yhteydessä saattaa syntyä alkoholin hävikki; asiaa koskevat tekniset standardit olisi otettava huomioon arvioitaessa alkoholin kokonaismäärän vaihtelua, joka todetaan alkoholin lastauksen ja purkamisen yhteydessä, ja lisäksi olisi vahvistettava erityinen suurin sallittu vaihtelu jokaista edellä mainittua hävikkilajia kohti, yksittäisen tarjouskilpailun osalta olisi vahvistettava alkoholin kokonaismäärän suurin sallittu vaihteluväli useista maa- ja merikuljetuksista johtuvalle hävikille, joka koskee komission asetuksen (ETY) N:o 377/93 (4), sellaisena kuin se on viimeksi muutettuna asetuksella (EY) N:o 3152/94 (5), liitteessä II lueteltuun kolmanteen maahan jalostettavaksi vietävää alkoholia; lisäksi olisi vahvistettava tätä korkeampi suurin sallittu vaihteluväli alkoholin hävikille, joka johtuu jossakin tällaisessa kolmannessa maassa toteutettujen jalostustoimenpiteiden sekä yhteisössä toteutettujen samojen toimenpiteiden välisistä eroista, ottaen huomioon toimintaa, ilmastoa ja muita tekijöitä koskevat edellytykset sekä se, että tietyt laitteet eivät ole yhtä tehokkaita näissä kolmansissa maissa, vahvistetun suurimman sallitun vaihtelun ylittävälle alkoholin hävikille olisi vahvistettava seuraamus, jonka suoritusvakuudesta laskettava kiinteämääräinen summa kattaa interventioelimille asetuksen (ETY) N:o 822/87 35, 36 ja 39 artiklan nojalla toimitetun alkoholin omakustannushinnan; sen varmistamiseksi, että vakuus kattaa laittomasta alkoholin hävikistä aiheutuvat seuraamukset, on aiheellista vapauttaa osa suoritusvakuudesta vasta, kun tarjouskilpailun voittaja on esittänyt kullekin interventioelimelle todisteet tarjouskilpailun yhteydessä mahdollisesti syntyneestä alkoholin hävikistä, ja tässä asetuksessa säädetyt toimenpiteet ovat viinin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 377/93 seuraavasti: 1) Korvataan 34 artiklan 2 kohta seuraavasti: "2. a) Tarjouskilpailutettu alkoholi on käytettävä kokonaisuudessaan kulloisessakin tarjouskilpailussa määriteltyyn tarkoitukseen lukuun ottamatta kuljetuksen ja alkoholin loppukäytön edellyttämien jalostustoimenpiteiden aikana mahdollisesti syntynyttä alkoholin hävikkiä. Mahdollinen alkoholin hävikki hyväksytään vain siinä tapauksessa, että se on tarkastettu loppukäyttöpaikassa tai vientiin tarkoitetun alkoholin osalta paikassa, josta se on viety yhteisön tullialueen ulkopuolelle, ja että hävikin vahvistaa toimivaltainen tarkastusviranomainen ja/tai kansainvälinen valvontayritys, silloin kun tällaisen käyttämisestä on määrätty 38 artiklan mukaisesti siltä osin kuin hävikki ei ylitä alakohdassa b säädettyjä rajoja. b) Jos osittaisessa, erityisessä tai yksittäisessä tarjouskilpailussa kilpailutettua alkoholia koskeva hävikki, joka on syntynyt jäljempänä lueteltujen toimenpiteiden aikana, ylittää seuraavat rajat, peritään 96 ecun suuruinen maksu suoritusvakuuden jokaista hehtolitraa kohti, ellei kyseessä ole ylivoimainen este: - 0,4 prosenttia varastosta otetusta alkoholimäärästä, jos alkoholin hävikki johtuu yhdestä tai useammasta maakuljetuksesta - 1 prosentti varastosta otetusta alkoholimäärästä, jos alkoholin hävikki johtuu yhdestä tai useammasta maakuljetuksesta, joihin liittyy yksi tai useampi meri- tai jokikuljetus - 2 prosenttia varastosta otetusta alkoholimäärästä, jos alkoholin hävikki johtuu yhdestä tai useammasta maa- tai merikuljetuksesta, jotka ovat välttämättömiä yksittäisen tarjouskilpailun yhteydessä tapahtuvalle alkoholin viennille tämän asetuksen II liitteessä lueteltuun kolmanteen maahan - 0,9 prosenttia puhdistettavaksi osoitetusta alkoholimäärästä, jos alkoholin hävikki johtuu yhteisössä suoritetusta puhdistamisesta - 0,9 prosenttia vedenpoistokäsittelyyn osoitetusta alkoholimäärästä, jos alkoholin hävikki - 1,2 prosenttia puhdistettavaksi osoitetusta alkoholimäärästä, jos alkoholin hävikki johtuu tämän asetuksen liitteessä II luetellussa maassa suoritetusta puhdistamisesta - 1,2 prosenttia vedenpoistokäsittelyyn osoitetusta alkoholimäärästä, jos alkoholin hävikki johtuu tämän asetuksen liitteessä II luetellussa maassa suoritetusta veden poistamisesta. Neljäs ja/tai viides prosenttimäärä voidaan lisätä kahteen ensimmäiseen prosenttimäärään. Kuudes ja/tai seitsemäs prosenttimäärä voidaan lisätä kolmanteen prosenttimäärään. Edellä mainittuja prosenttimääriä sovellettaessa alkoholimäärät määritellään mittaustodistusten tai toimivaltaisten tarkastusviranomaisten toimittamien muiden vastaavien todistusten perusteella. c) Sellaisen osittaisessa tarjouskilpailussa kilpailutetun alkoholin osalta, joka on puhdistettava ennen aiottua loppukäyttöä, siirretty alkoholi katsotaan käytetyksi kokonaisuudessaan määritellyn mukaisesti, jos vähintään 90 prosenttia osittaisen tarjouskilpailun mukaisesti siirretystä alkoholimäärästä käytetään näihin tarkoituksiin; tarjouskilpailun voittajan on ilmoitettava komissiolle puhdistamisessa syntyneiden sivutuotteiden määrä, määräpaikka ja käyttötarkoitus. Hävikki ei kuitenkaan saa ylittää b kohdassa säädettyjä rajoja." 2) Korvataan 34 artiklan 3 kohdan b alakohta seuraavasti: "b) Kukin alkoholia hallussaan pitävä interventioelin vapauttaa suoritusvakuuden välittömästi, jos tarjouskilpailun voittaja esittää kullekin interventioelimelle tätä koskevan siirretyn määrän osalta 2 ja 3 kohdassa ja asetuksen (ETY) N:o 2220/85 V osastossa tätä varten vaaditut todisteet." 3) Lisätään 34 artiklan 3 kohtaan c alakohta seuraavasti: "c) Asetuksen (ETY) N:o 2220/85 27 artiklasta poiketen 10 prosenttia suoritusvakuudesta vapautetaan vasta, kun tarjouskilpailun voittaja esittää kullekin interventioelimelle ja kutakin elintä koskevan siirretyn alkoholimäärän osalta alkoholin käyttöä koskevat todisteet, joista käy ilmi kyseisen tarjouskilpailun yhteydessä mahdollisesti syntynyt alkoholin hävikki. Jos näitä todisteita ei ole esitetty kahdentoista kuukauden määräajan kuluessa alkoholin loppukäytöstä säädetystä päivämäärästä, peritään 96 ecun suuruinen maksu suoritusvakuuden jokaista hehtolitraa kohti sen menetetyn alkoholimäärän osalta, joka ylittää edellä 2 kohdassa ilmoitetut rajat." 4) Muutetaan asetuksen (ETY) N:o 377/93 liite liitteeksi I ja lisätään uusi liite II seuraavasti: "LIITE II - Costa Rica, - Guatemala, - Honduras, mukaan lukien Swansaaret, - El Salvador, - Nicaragua, - Saint Kitts ja Nevis, - Bahama, - Dominikaaninen tasavalta, - Antigua ja Barbuda, - Dominica, - Brittiläiset Neitsytsaaret ja Montserrat, - Jamaika, - Saint Lucia, - Saint Vincent ja Pohjois-Grenadiinit, - Barbados, - Trinidad ja Tobago, - Belize, - Grenadiinit mukaan lukien Etelä-Grenadiinit, - Aruba, - Alankomaiden Antillit (Curação, Bonaire, Saint-Eustache, Saba ja Saint-Martin eteläosa) - Guayana, - Yhdysvaltain Neitsytsaaret, - Haiti". 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tätä asetusta sovelletaan niihin tarjouskilpailuihin, joiden osalta asetuksen (ETY) N:o 377/93 4 artiklan 2 kohdassa, 13 artiklan 1 kohdassa ja 21 artiklassa tarkoitetut ilmoitukset on julkaistu asetuksen voimaantulon jälkeen. Sitä voidaan kuitenkin tarjouskilpailun voittajien pyynnöstä soveltaa sellaisiin voimassa oleviin tarjouskilpailuihin, joiden suoritusvakuuksia ei vielä ole vapautettu. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 24 päivänä heinäkuuta 1997. Komission puolesta Franz FISCHLER Komission jäsen (1) EYVL N:o L 84, 27.3.1987, s. 1 (2) EYVL N:o L 83, 25.3.1997, s. 5 (3) EYVL N:o L 346, 15.12.1988, s. 7 (4) EYVL N:o L 43, 20.2.1993, s. 6 (5) EYVL N:o L 332, 22.12.1994, s. 34